Στον **Άγιο Μαρτίνο** διεξάγονται γενικές εκλογές, για την ανάδειξη των μελών του Νομοθετικού Σώματος. Η Βουλή λέγεται **Estates**.

Το Σύνταγμα του Αγίου Μαρτίνου ψηφίστηκε από το νησιωτικό συμβούλιο στις 21 Ιουλίου 2010. Ακολούθησε η διεξαγωγή των γενικών εκλογών, στις 17 Σεπτεμβρίου 2010, καθώς ο αριθμός των εδρών αυξήθηκε από 11 σε 15. Έπειτα από τις εκλογές σχηματίστηκε κυβέρνηση συνασπισμού από το Δημοκρατικό Κόμμα και το κόμμα Ενωμένος Λαός. Το νεοεκλεγέν νησιωτικό συμβούλιο έγινε βουλή (*Estates of Sint Maarten*) στις 10 Οκτωβρίου, οπότε τέθηκε σε ισχύ το Σύνταγμα..

Εκλογικό σύστημα
----------------

Οι 15 έδρες της βουλής, που λέγεται Estates εκλέγονται με απλή αναλογική.

Πρόσφατες εκλογές
-----------------

### 2024

Κύριο λήμμα: Γενικές εκλογές του Αγίου Μαρτίνου Ολλανδίας (2024)
Στις 11 Ιανουαρίου 2024 διεξήχθησαν γενικές εκλογές.

Προηγούμενες εκλογές
--------------------

1991-2018
---------

Οι πρώτες γενικές εκλογές έγιναν το 1991. Ακολούθησαν οι εκλογές που έγιναν τον Απρίλιο του 1995. Το Δημοκρατικό Κόμμα του Αγίου Μαρτίνου (DP) και ο Πατριωτικός Συνασπισμός του Αγίου Μαρτίνου (SPA) κέρδισαν αμφότερα από 5 έδρες, με την εναπομείνασα έδρα να κερδίζει το Σοβαρό Εναλλακτικό Κόμμα του Λαού (SAPP). Το DP και το SAPP συμφώνησαν στο σχηματισμό κυβέρνησης συνασπισμού. Οι εκλογές του Μαΐου του 1999 οδήγησαν σε σταθερή κυβέρνηση, μετά τη νίκη του Δημοκρατικού Κόμματος, το οποίο κέρδισε 7 από τις 11 συνολικά έδρες. Το Δημοκρατικό Κόμμα κέρδισε και στις επόμενες εκλογές, το 2003, με 6 έδρες, κάτι που επαναλήφθηκε και στις εκλογές του 2007. 

### 2010

Στις γενικές εκλογές που διεξήχθησαν στις 17 Σεπτεμβρίου 2010, το Δημοκρατικό Κόμμα της Σάρα Πρέσκοτ-Γουίλιαμς κατέλαβε 2 έδρες και σχημάτισε κυβέρνηση συνασπισμού με το κόμμα Ενωμένος Λαός, το οποίο εξασφάλισε 6 έδρες.

**Γενικές εκλογές στον Άγιο Μαρτίνο, 17 Σεπτεμβρίου 2010**

ε • σ | Κόμματα | Αρχηγός κόμματος | Ψήφοι |  % | Έδρες |
| --- | --- | --- | --- | --- |
| Δημοκρατικό Κόμμα (DP) | Σάρα Γουέσκοτ-Γουιλιαμς | 2.339 | 17 | 2 |
| Εθνικός Συνασπισμός (NA) | Γουίλιαμ Μάρλιν | 6.298 | 46 | 7 |
| Ενωμένος Λαός (UP) | Τέο Χέιλιχερ (Theo Heyliger) | 4.943 | 36 | 6 |
| Πολιτική Συμμαχία Concordia (CPA) | Τζέφρι Ρίτσαρντσον | 128 | 1 | 0 |
| Σύνολο |  | 13.708 | 100 | 15 |
| Πηγή: The Daily Herald |

### 2014

Κύριο λήμμα: Γενικές εκλογές στον Άγιο Μαρτίνο Ολλανδίας 2014
Γενικές εκλογές διεξήχθησαν στις 29 Αυγούστου 2014. Ήταν οι πρώτες εκλογές από τότε που ο Άγιος Μαρτίνος έγινε συστατική χώρα του Βασιλείου των Κάτω Χωρών το 2010, οπότε και το Νησιωτικό Συμβούλιο μετατράπηκε σε Βουλή (Estates). Το αποτέλεσμα ήταν η νίκη για το Ενωμένο Κόμμα του Λαού, το οποίο κέρδισε τις 7 από τις συνολικά 15 έδρες στο Estates.

### 2016

Κύριο λήμμα: Γενικές εκλογές στον Άγιο Μαρτίνο Ολλανδίας (2016)
Στις γενικές εκλογές που διενεργήθηκαν πρόωρα στις 26 Σεπτεμβρίου 2016, το Ενωμένο Κόμμα του Λαού και ο Εθνικός Συνασπισμός κέρδισαν από 5 έδρες.

### 2018

Κύριο λήμμα: Γενικές εκλογές στον Άγιο Μαρτίνο Ολλανδίας (2018)
Γενικές εκλογές διεξήχθησαν πρόωρα στις 26 Φεβρουαρίου 2018, με τους Ενωμένους Δημοκράτες να κερδίζουν τις 7 από τις 15 έδρες της βουλής.

### 2020

Κύριο λήμμα: Γενικές εκλογές του Αγίου Μαρτίνου Ολλανδίας (2020)
Οι γενικές εκλογές του 2020 διεξήχθησαν πρόωρα στις 9 Ιανουαρίου 2020.

Δημοψηφίσματα
-------------

Στον Άγιο Μαρτίνο έχουν διεξαχθεί 3 δημοψηφίσματα, τα έτη 1994, 2000 και 2003. Στο δημοψήφισμα που έγινε τον Οκτώβριο του 1994, οι ψηφίσαντες αποφάσισαν να παραμείνει ο Άγιος Μαρτίνος στις Ολλανδικές Αντίλλες, με ποσοστό 59,5% υπέρ της παραμονής. 
Σε ένα άλλο δημοψήφισμα στις 22 Ιουνίου 2000, οι ψηφοφόροι ενέκριναν σε ποσοστό 69,98% την πρόταση να αλλάξει το καθεστώς του εδάφους σε χώρα εντός του Βασιλείου των Κάτω Χωρών.

| Επιλογή | Ψήφοι | % |
| --- | --- | --- |
| Διατήρηση παρόντος καθεστώτος | 332 | 3,72 |
| Να παραμείνει μέρος των αναδομημένων Ολλανδικών Αντίλλων | 1.050 | 11,82 |
| **Να γίνει χώρα εντός του Βασιλείου των Κάτω Χωρών** | **6.212** | **69,98** |
| Ανεξαρτησία | 1.282 | 14,44 |
| Άκυρα/λευκά | 145 | – |
| Σύνολο | 9.021 | 100 |
| *Εγγεγραμμένοι/συμμετοχή* | *16.193* | *55,70* |
| Πηγή: Direct Democracy |

Παραπομπές
----------

1. ↑  RNW.nl - Eilandsraad Sint Maarten unaniem achter staatsregeling
2. ↑  «The Constitution». Estates of Sint Maarten. Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 18 Μαρτίου 2018.
3. ↑  sx/islands/update-voters-to-go-to-polls-january-11-2024 «UPDATE: Οι ψηφοφόροι θα προσέλθουν στις κάλπες στις 11 Ιανουαρίου 2024» Check `|url=` value (βοήθεια). *The Daily Herald* (στα Αγγλικά). 31 Αυγούστου 2023. Ανακτήθηκε στις 19 Οκτωβρίου 2023.
4. ↑  {stvincenttimes.com/sint-maarten-to-hold-election-on-january-11-2024/ «Sint Maarten to hold Election on January 11, 2024» Check `|url=` value (βοήθεια). *St Vincent Times* (στα Αγγλικά). 30 Αυγούστου 2023. Ανακτήθηκε στις 19 Οκτωβρίου 2023.
5. ↑  {«Sint Maarten announces Election 2024 date». *Loop News*. 30 Αυγούστου 2023.
6. 1 2  History of Sint Maarten Αρχειοθετήθηκε 2014-08-12 στο Wayback Machine. Carib Tourism
7. ↑  Country of Sint Maarten IFES
8. ↑  Omstreden UP'er wint op St Maarten NOS. 30-8-2014
9. ↑  Oostindie, G. (1998) Het paradijs overzee: De 'Nederlandse' Caraïben en Nederland. Amsterdam: Bert Bakker.